ליגת העל האוגנדית

ליגת העל האוגנדית (באנגלית: Uganda Premier League, מכונה גם StarTimes Uganda Premier League מטעמים מסחריים) היא ליגת הכדורגל הבכירה באוגנדה, שהוקמה רשמית בשנת 1968, ובעונתה הראשונה האלופה הייתה קבוצת "פריסונס" (כיום מכונה "מארונס").

הליגה כיום מנוהלת על ידי פדרציית התאחדות הכדורגל של אוגנדה אשר כפופה לקונפדרציית הכדורגל של אפריקה (CAF).

קבוצת מ.ס. וילה היא הקבוצה המצליחה ביותר באוגנדה, עם 17 זכיות באליפות הליגה (מאז 1982). שנייה בדירוג היא קיי.סי.סי עם 13 אליפויות ושלישית בדירוג היא אקספרס עם שבע אליפויות, כאשר מקור שלושתיהן בעיר הבירה והעיר הכי גדולה באוגנדה, קמפלה.
מתכונת התחרות
נכון לעונת 2025/2026, בליגה 16 קבוצות, המשחקות ביניהם שני סיבובים בבית ובחוץ כאשר סך הכל ישנם 30 מחזורים. הליגה משוחקת מאוקטובר ועד מאי של השנה הקלנדרית העוקבת. הקבוצה המסיימת במקום הראשון (האלופה) מעפילה למוקדמות ליגת האלופות האפריקאית, בעוד הקבוצות במקומות 14–16 יורדות לליגת המשנה של אוגנדה, ה"אוגנדה ביג ליג". העונה הסדירה מתחילה בספטמבר ומסתיימת בפברואר.

 היסטוריה 
 מקורות 
ראשיתם של מועדוני הכדורגל באוגנדה מקורם באנגליה שהמשחק שצבר פופולריות במדינתה הופץ בתקופה הקלולניאליסטית על ידי בלמזה לואנגה ופוליקראפ קזוקה. המטרה הייתה לשפר את ביצועיה של הנבחרת הלאומית של אוגנדה בגביע אפריקה לאומות לאחר תוצאות מאכזבות בתחרות הגמר של 1962 (מקום רביעי) וב-1968 (הפסידה בכל שלושת המשחקים בשלב הבתים) וסיימה האחרונה בבית, שניהם נערכו באתיופיה. הכוונה הייתה להקים ליגה לאומית באוגנדה (אב הטיפוס של ליגת העל האוגנדית) כדי ליצור את הבסיס לנבחרת לאומית חזקה, וכך זיהוי שחקנים איכותיים מהבסיס יעשה קל ושיטתי יותר.

מכיוון שלא היו מועדונים להקים ליגה, פנו למוסדות ולמחוזות המקומיים להקמת קבוצות. הליגה הראשונה ב-1968 הייתה מורכבת מבתי כלא (קבוצת "פריסונס" שהייתה האלופה הראשונה, הנקראת כיום "מארונס"), צבא ("ארמי" שכיום נקראת קבוצת "סימבה"), קפה ("קופי יונייטד"), אקספרס (מקורו בעיתון "אוגנדה אקספרס"), ג'ינג'ה (שכיום נקראת "בול" ומייצגת את העיר ג'ינג'ה), מסקה, מבארארה ומבאלה (שייצגו את הערים באוגנדה), כאשר הליגה הייתה ידועה בשם "הליגה הלאומית הראשונה".

לאחר ארבע עונות, המהומה הפוליטית באוגנדה השפיעה על הליגה, ואליפויות 1972 ו-1973 לא הושלמו בגלל ההפיכה הצבאית של אידי אמין במדינה. בשנת 1974, הליגה נודעה בשם "ליגת הכדורגל הלאומית" ושם זה היה בשימוש עד 1982 כאשר הליגה הוקטנה לעשר קבוצות ושמה שונה לליגת העל האוגנדית.

 הקמת ליגת העל 
הופעתה של ליגת העל (הנקראה "הסופר ליג") ב-1982 גרמה להתפתחות המועדון מ.ס. וילה ולהתבססותו כמועדון המוביל במדינה. במהלך שנות ה-80 וחלק ניכר משנות ה-90, התחרות בין אקספרס, קיי.סי.סי ומ.ס. וילה והאוהדים הגיעו בכמויות מכובדות לאצטדיונים. וילה, שזכתה בליגה לראשונה ב-1982 הצליחה לזכות במשך 22 השנים הבאות בכמות גבוהה של 16 אליפויות, ובשנים האחרות זכו אקספרס וקיי.סי.סי.

 פרשת מכירת המשחקים 
בשנת 2003, הכדורגל באוגנדה הגיע לשפל, כאשר קבוצת וילה ניצחה את קבוצת "אקול" בהפרש של 22 שערים, כיוון שהתברר כי האליפות תוכרע בהפרש שערים מול קבוצת אקספרס. לאחר פרשה זו הייתה השבתה מוחלטת של כלי התקשורת במדינה בכל הקשור לכדורגל המקומי, והתעלמות מוחלטת מהענף כיוון שהוא התברר כמושחת ולא ספורטיבי, ולכן גם הקהל מיאן להגיע ביחס לשנים הקודמות, מה שהשפיע על הקבוצות מבחינה כלכלית. פרשה זו הכתימה את הכדורגל האוגנדי שהתקשה להתאושש ממנה.

 2010 ועד היום 
בעשור השני של המאה ה-21 זכתה קבוצתה בונמאוויה שכיום נקראת "וייפרס" באליפות הראשונה בתולדותיה, לאחריה לקחה קבוצת "אוגנדה רבניו אוטוריטי" המייצגת את משרד מס ההכנסה באוגנדה, את האליפות הרביעית בהיסטוריה שלה. בהמשך העשור ובעשור הבא השתלטו קיי.סי.סי (5 אליפויות בתקופה זו) וקבוצת "וייפרס" (3 אליפויות בתקופה זו) על הכדורגל במדינה, כאשר באליפות בתחילת שנות ה-20 של המאה ה-21, זכתה קבוצת אקספרס באליפות השביעית בתולדותיה, לראשונה אחרי עשור.

 הזוכות באליפות הליגה בעבר 
קבוצה המסומנת בכתב מודגש זכתה בגביע אוגנדה בכדורגל באותה העונה והשלימה דאבל מקומי.
עונהאלופה1968/1969מארונס (פריסונס)1969מארונס (פריסונס)1970מ.ס. קופי יונייטד1971סימבה1972לא נערך19731974אקספרס1975אקספרס1976קיי.סי.סי1977קיי.סי.סי1978סימבה1979אוגנדה קומירשל בנק1980נייל ברווריס1981קיי.סי.סי1982מ.ס. וילה1983קיי.סי.סי1984מ.ס. וילה1985קיי.סי.סי1986מ.ס. וילה1987מ.ס. וילה1988מ.ס. וילה1989מ.ס. וילה1990מ.ס. וילה1991קיי.סי.סי1992מ.ס. וילה1993אקספרס1994מ.ס. וילה1995אקספרס1996אקספרסעונהאלופה1997קיי.סי.סי1998מ.ס. וילה1999מ.ס. וילה2000מ.ס. וילה2001מ.ס. וילה2002מ.ס. וילה2002/2003מ.ס. וילה2004מ.ס. וילה2005פוליס2006אוגנדה רבניו אוטוריטי2006/2007אוגנדה רבניו אוטוריטי2007/2008קיי.סי.סי2008/2009אוגנדה רבניו אוטוריטי2009/2010מ.ס. וייפרס (בונמאוויה)2010/2011אוגנדה רבניו אוטוריטי2011/2012אקספרס2012/2013קיי.סי.סי2013/2014קיי.סי.סי2014/2015מ.ס. וייפרס2015/2016קיי.סי.סי2016/2017קיי.סי.סי2017/2018מ.ס. וייפרס2018/2019קיי.סי.סי2019/2020מ.ס. וייפרס2020/2021אקספרס2021/2022מ.ס. וייפרס2022/2023 מ.ס. וייפרס 2023/2024מ.ס. וילה2024/2025 מ.ס. וייפרס 

 טבלת אליפויות 
#קבוצהאליפויותעונות זכייה1מ.ס. וילה171982, 1984, 1986, 1987, 1988, 1989, 1990, 1992, 1994, 1998, 1999, 2000, 2001, 2002, 2002/2003, 2004, 2023/20242קיי.סי.סי131976, 1977, 1981, 1983, 1985, 1991, 1997, 2007/2008, 2012/2013, 2013/2014, 2015/2016, 2016/2017, 2018/20193אקספרס71974, 1975, 1993, 1995, 1996, 2011/2012, 2020/20217מ.ס. וייפרס2009/2010, 2014/2015, 2017/2018, 2019/2020, 2022/2023, 2024/2025 4אוגנדה רבניו אוטוריטי42006, 2006/2007, 2008/2009, 2010/20116מארונס (פריסונס)21968/1969, 1969סימבה1971, 19788מ.ס. קופי יונייטד11970נייל ברווריס1980פוליס2005אוגנדה קומירשל בנק1979
קישורים חיצוניים
 נתונים מאתר rsssf
 נתונים מאתר globalsport
 נתונים מאתר transfermarkt
 נתונים מאתר soccerway

קטגוריה:ערכים שבהם תבנית אתר רשמי אינה מתאימה להוספה אוטומטית
אוגנדה
קטגוריה:אוגנדה: כדורגל